sasicodes/solvari-1 huggingface dataset:
உதாரணமாக மாநகர்களைப் பொறுத்தவரையில் இந்த இராஜபாட்டை  மீட்டர்கள் அகலமுடையதாகவும் சாதாரண நகரங்களைப் பொறுத்தவரையில்  மீற்றர்கள் அகலமுடையதாகவும் வெறும் சந்தையை மட்டுமே கொண்டதாகவிருக்கும் நகரமாயின்  மீற்றர்கள் அளவுடையதாகவுமிருக்கும்
இதுதவிர நகரின் எந்த வகையான திசையில் எந்த வகையான மக்கள் வாழலாம் என்பது பற்றியும் பண்டைய இந்துக்களின் கட்டடக்கலை சம்பந்தமான நூல்கள் கூறுகின்றன
இவையெல்லாமே வாஸ்துபுருஷ மண்டல விதிகளினடிப்படையில் பல்வேறு தொழில்களையும் சாதிகளையும் உள்ளடக்கிய நகரங்கள் அமைக்கப்பட வேண்டுமென்பதை வலியுறுத்துகின்றன
இதுபோல் சத்திரியர்கள் கிழக்கிலும் தென்கிழக்கிலும் வைஷியர்கள் தெற்கிலும் சூத்திரர்கள் மேற்கிலும் வசிக்க வேண்டும்இது முடியாதவிடத்து குறைந்தது குடியிருப்புகள் சாதி அடிப்படையில் பிரிக்கப்பட்டு அமைக்கப்பட்டடிருக்க வேண்டும்
மேற்படி உபபிரிவுகள் சம்பந்தமான இன்னுமொரு விதியின்படி பிராமணர்கள் சோதிடர்கள் காவல்துறை தலைமையகம் அரச அதிகாரிகள் போன்றோர் வாழுமிடங்கள் வடக்கிலும் வடமேற்கிலும்பொற்கொல்லர்கள் போன்ற தொழிலாளர்கள் வாழும் பகுதிகள் தென்கிழக்கிலும் சிறையதிகாரிகள் போர்வீரர்கள் இடையர்கள் மீனவர்கள் போன்றோர் வாழுமிடங்கள் தென் மேற்கிலும் சந்தை வடகிழக்கிலும் அரண்மனைகள் போன்றவை கிழக்கிலும் அமைந்திருக்க வேண்டும்
தண்டகம் சர்வதோபாத்ரா நந்தியாவர்த்தம் பத்மம் சுவாஸ்திகம் பிரஸ்தரம் காமுகாண்ட சதிர்முகா பிரகீர்ணம் பராகம் ஸ்ரீபிரதிஷ்டம் இவ்விதமாகப் பல்வேறு வகைகளில் இவை விளங்கின
நீளக்கோல் தண்டம் போன்று நீண்ட வீதிகளை வ்டக்காகவும் கிழக்காகவும் நடுவில் நான்கு சந்துக்களைக் கொண்டு விளங்கிய இத்தகைய சிறிய நகரங்கள் அல்லது கிராமங்கள் இரு பிரதான வாயில்களைக் கொண்டு விளங்கின
வடக்குதெற்கு கிழக்குமேற்கு என மையத்தில் சந்திக்கும் இரு பிரதான வீதிகளுடன் மதில்களும் கொண்டு விளங்கிய வகைகளில் முக்கியமானது சுவாஸ்திகா வகை
ஊரின் கிழக்கு மெற்குப் பகுதிகளில் வடக்கு நோக்கிய வீதிகளின் எண்ணிக்கை மூன்று நான்கு ஐந்து ஆறு அல்லது ஏழாகவிருப்பின் அவ்விதமாக அமைக்கபப்டும் நகரங்கள் அல்லது கிராமங்கள் பிரஸ்தரம் என அழைக்கப்பட்டன
பிரகீர்ண அமைப்பில் கிழக்கு நோக்கி நான்கு வழிகளும் வடக்கு நோக்கி எட்டு ஒன்பது பத்து பதினொன்று அல்லது பன்னிரண்டு வழிகளில் வீதிகள் காணப்பட்டன
நந்தியாவர்த்தப் பூவினையொத்துச் சிறுசிறு வீதிகளையும் சந்துக்களையும் ஊரின் உட்புறமாகக் கொண்டிருந்த நந்தியாவர்த்த வகை ஊர்களில் கிழக்குமேற்காக ஐந்து வழிகளும் வடக்கு நோக்கிப் பதின்மூன்றிலிருந்து பதினேழு வழிகளும் அத்துடன் நான்கு திசைகளிலும் பிரதான வழிகள் காணப்பட்டன
தாமரைப் பூவினையொத்த பத்மம் வகையிலான அமைப்பினில் கிழக்குமேற்காக ஏழு வழிகளும் தெற்குவடக்காக மூன்றிலிருந்து ஏழுவரையிலான வழிகளும் காணப்பட்டன
பண்டைய நகரங்களிலொன்றான கலைகளில் சிறந்து விளங்கிய காஞ்சி நகர் தண்டியலங்காரத்தில் தோகை விரித்தாடும் மயிலுக்கு ஒப்பிடப்பட்டிருப்பதைச் சுட்டிக்காட்டும் நாபார்த்தசாரதி தனது பழந்தமிழர் கட்டடக்கலையும் நகரமைப்பும் என்னும் ஆய்வு நூலில் மயூரம் என்றொரு பிரிவும் நகர அமைப்பு வடிவங்களில் இருந்திருக்கலாம் என்பார்
இந்த்துக்களின் சாதிவழிச் சமுதாயத்தில் தாழ்ந்த படியில் இருந்த காரணத்தினால் சூத்திரர்கள் பூரணத்துவமற்ற மனிதர்களாகக் கருதப்பட்டனர்
அதே சமயம் இந்துக்கள் பெரும்பாலும் சதுர அல்லது செவ்வக வடிவங்களிலேயே கட்டடங்கள் நகரங்களை அமைத்தாலும் வட்டவடிவிலும் சில சமயங்களில் அமைக்கத்தான் செய்தார்களென்பதை தனது நூலில் சுட்டிக்காட்டுவார்
இந்துக்களின் நகர அமைப்புக் க்லையில் சமயம் சாதி போன்றவற்றின் பங்களிப்பை அல்லது பாதிப்பைப் பண்டைய இந்துக்களின் கட்டடக்கலை மற்றும் நகரமைப்புக்கலை பற்றிய நூல்கள் வழங்கும் தகவல்கள் மற்றும் காணப்படும் பழமையின் சின்னங்கள் காணிப்பெயர்கள் ஆகியன தற்போதும் வெளிப்படுத்தி நிற்கின்றன
இவ்விதமாக நகர அமைப்புக்கலையினை சமயம் சமுதாயத்தில் நிலவிய சாதி அமைப்பு காலநிலை நில அமைப்பு பாதுகாப்பு எனப் பல்வேறு காரணிகள் பாதித்தன
சங்ககாலத்தில் தமிழர் ஊரமைப்பானது எவ்விதம் முல்லை குறிஞ்சி மருதம் நெய்தல் மற்றும் பாலை ஆகிய நில அமைப்புகளால் வேறுபட்டு விளங்கின என்பதைச் சங்க இலக்கியங்கள் மூலம் அறிய முடியும்
மேலும் ஆரம்பத்தில் நகரங்கள் அமைக்கப்படமுன்னர் ஆரியக் குழுக்களினால் அமைக்கப்பட்ட கிராமங்களின் அமைப்பு முறை பற்றியும் அறிய முடிகிறது
மேலும் இப்பிரபஞ்சமும் இங்கு காணப்படும் அனைத்தும் எதனை மையமாக வைத்துச் சுழல்கின்றனவோ அந்த ஒழுக்கினையே அம்மரங்கள் பிரதிநிதிப்படுத்துவதாகவும் அன்றைய இந்துக்கள் கருதினார்கள் என்பதையும் மேற்படி நூல்கள் விளக்குவதை அறிய முடிகிறது
அதில் மயமதத்தினொரு பிரிவான சிற்பநூல் நகரமைப்புப் பற்றியும் விவரிப்பதாக அவர் கருதுவதை நாபார்த்தசாரதியின் பழந்தமிழர் கட்டடக்கலையும் நகரமைப்பும் சுட்டிக் காட்டும்
இவ்விதமாக மயமத அடிப்படையிலமைந்த ஊரமைப்பானது அதன் சுற்றளவின் அடிப்படையில் ஐந்து வகைகளாகப் பிரிக்கப்பட்டிருந்ததையும் அறிய முடிகிறது
தண்டங்களைச் சுற்றளவாகக் கொண்ட கிராமம்  தண்டங்களைச் சுற்றளவாகக் கொண்ட கிராமம்  தண்டங்களைச் சுற்றளவாகக் கொண்ட கிராமம்  தண்டங்களைச் சுற்றளவாகக் கொண்ட கிராமம் எனக் கிராமங்கள் பல்வேறு அளவுகளில் அமைக்கப்பட்டன
இவ்விதமாக நகர அமைப்பானது கிராமம் கேடம் கர்வடம் துர்க்கம் நகரம் கோநகரெனப் பரிணாம வளர்ச்சியுற்று வந்ததை மேற்படிக் கட்டடக்கலைநகரமைப்பு நூல்கள் குறிக்கின்றன
பண்டைய தமிழர்கள் தரைவழியாக மற்றும் கடல்வழியாக பாரதத்தின் ஏனைய நகரங்களுடன் மட்டுமல்ல கடல்கடந்தும் ஏனய நாடுகளுடனெல்லாம் வணிகம் செய்து சிறப்புற்று விளங்கியதை வரலாறு கூறும்
யவனர்கள் அரேபியர்களெல்லாம் கடல்கடந்து தமிழகம் வந்து வர்த்தகம் செய்ததை வரலாற்றறிஞர்களின் பிரயாணக் குறிப்புகள் பண்டையத் தமிழ் இலக்கியங்களில் காணப்படும் தகவல்கள் அகழ்வாராய்ச்சிகள் மற்றும் வரலாற்றுச் சின்னங்களெல்லாம் புலப்படுத்தும்
கிழக்கிந்தியத் தீவுகள் கூட்டத்தை உள்ளடக்கிய சாவகம் இன்றைய இந்தோனேஷியா ஈழம் காழகம் பர்மா போன்ற நாடுகளுடனெல்லாம் தமிழர்களின் வர்த்தகம் கொடி கட்டிப் பறந்தது
இவர்களைப் பற்றி பயனற வறியா யவனர் இருக்கையும் கலந்தரு திருவிற் புலம் பெயர் மாக்கள் கலந்தினி துறையும் இலங்குநீர் வரைப்பும் எனவும் மொழி பெயர் தேத்தோர் ஒழியா விளக்கம் எனவும் சிலம்பும் மொழிபல பெருகிய பழிநீர் தேஎத்துப் புலம்பெயர் மாக்கள் கலந்தினி துறையும் முட்டாச் சிறப்பிற் பட்டினம் எனப் பட்டினப்பாலையும் கூறும்
கோட்டை மதில்களுடன் விளங்கிய மதுரையின் கோட்டை வாயில்களை யவன வீரர்கள் காத்து நின்றதை கடிமதில் வாயில் காவலிற் சிறந்து அடல்வாள் யவனர்க்கு அயிராது புக்கு எனச் சிலம்பும் மந்திகை வளைஇய மறிந்துவீங்கு செறிவுடை மெய்ப்பை புக்கு வெருவருந் தோற்றத்து வலிபுணரி யாக்கை வன்கண் யவனர் என முல்லைப் பாட்டும் கூறும்
புதுச்சேரிக்கண்மையில் அரிக்கமேடு என்னும் பகுதியில் நிகழ்ந்த அகழ்வாரய்ச்சிகள் யவனர்கள் கண்ணாடி மணிகளைச் செய்வதில் சிறந்து விளக்கியதை எடுத்துக் காட்டும்
கிமுஇரண்டாம் ஆண்டிலிருந்தே தமிழ் வாணிகர் இலங்கைக்குச் சென்று வாணிபம் செய்ததை அநுராதபுரத்தில் கண்டெடுக்கப்பட்ட பிராமி எழுத்துக் கல்வெட்டு கூறும்
தமிழர்களைப் பொறுத்தவரையில் பருவக்காற்றின் உதவியினால் நடுக்கடலில் விரைவாகப் பயணிக்கும் அறிவினைப் பண்டைய காலத்தில் யவனர்களுக்கு முன்னரே அறிந்திருந்ததாக அறிய முடிகிறது
கிபிமுதல் நூற்றாண்டலவில்தான் அவர்கள் இவ்வறிவினைப் பெற்று நடுக்கடலினூடு பருவக்காற்றின் உதவிகொண்டு முதன்முதலாக முசிறித் துறைமுகத்திற்கு வந்ததாக அறிய முடிகிறது
தமிழகத்தின் கிழக்குக் கரையில் புகழ்பெற்று விளங்கிய பட்டினங்களாக வங்காளக் கடலில் கொல்லத்துறை எயிற்பட்டினம் சோபட்டினம் அரிக்கமேடு காவிரிப்பூம்பட்டினம் பூம்புகார் தொண்டி மருங்கை மருங்கூர்ப் பட்டினம் கொற்கை ஆகியவற்றைக் குறிப்பிடலாம்
நான்மாடக்கூடல் ஆலவாய் எனப் புகழ்பெந்று விளங்கிய மதுரை மூன்று பக்கங்களிலும் வையையை அகழியாகவும் மதிலையொட்டி இன்னுமொரு அகழியையும் கொண்டு விளங்கியது
பண்டையச் சோழர்களின் தலைநகராக விளங்கிய உறையூர் சேரரின் தலைநகராக விளங்கிய வஞ்சி ஆகிய நகர்கள் காலப்போக்கில் தம் முக்கியத்துவத்தை இழந்து விட்டன
வாஸ்துபுருஷக் கோட்பாடுகளைப் பொறுத்தவரை தென்னிந்தியக் கோட்பாடுகள் தத்துவார்த்தரீதியில் வட இந்தியக் கோட்பாடுகளிலிருந்து சிறிது விலகியிருப்பதை அறிய முடிகிறது
தென்னிந்தியக் கோட்பாடுகளின்படி பிரதான ஆலயம் அமைந்துள்ள மையப்பகுதி ஆதி அந்தமற்ற உருவற்ற பிரம்மாவுக்குரியதாகவும் இதனைச் சுற்றி மதிலினைக் கொண்டதாகவும் இதனையடுத்து ஏனைய தெய்வங்களுக்குரிய பகுதியினைக் கொண்டதாகவும் அதற்கடுத்து மனிதர்களுக்குரியதாகவும் அடுத்து பேய்கள்பூதகணங்களுக்குரியதாகவும் அமைந்திருப்பதை அறிய முடியும்
வட இந்திய வாஸ்து புருஷ மண்டலக் கோட்பாடுகள் படைப்பைப் பற்றிக் கூறினால் தென்னிந்தியக் கோட்பாடுகளோ படைக்கப்பட்ட பிரபஞ்சத்தில் நிலவும் ஒழுங்கைப் பற்றிக் கூறுவதை அறியமுடிகிறது
கிமுவிலிருந்து முதற் சங்கம் இடைச் சங்கம் கடைச் சங்கம் எனப் பல காலகட்டங்களைக் கடந்து பின்னர் நாயக்கர் காலத்திலும் புகழ்பெற்று விளங்கி இன்றும் தமிழர்களின் புண்ணிய பூமியாக விளங்கும் நகரமிது
பாண்டியர்களின் காலகட்டங்களிலெல்லாம் தலைநகராக விளங்கிச் சிறந்த மதுரை பின்னர் நாயக்கர் காலகட்டத்தில் சிறிதுகாலம் திருசிரபுரத்தைத் தலைநகராகக் கொண்டு விளங்கியது
அதனை மாற்றி மீண்டும் மதுரையையே தலைநகராக்கி புது மண்டபம் தெப்பக்குளம் அரண்மணைகளெனக் கலைச் செல்வங்களால் நிறைத்தவர் திருமலை நாயக்கர்
பண்டைய மதுரையின் அரன்மணை இன்றைய மதுரையில் காணப்படும் அந்திக்கடைப் பொட்டலருகேயுள்ள கடைவீதீயிலிருக்கும் பழைய கோட்டைப் பகுதியாயிருக்கக் கூடுமெனக் கருதுவார் பழந்தமிழர் கட்டடக்க்லையும் நகரமைப்பும் நூலில் நாபார்த்தசாரதி
மேற்படி நூலில் மதுரை நகரம் பற்றிய நல்லதொரு ஆய்வுக் கட்டுரையினை சங்கால நூல்கள் தரும் தகவல்களின் அடிப்படையில் எழுதியிருக்கின்றாரவர்
கிமு அல்லது ஆம் ஆண்டளவில் வெளிவந்ததாகக் கருதப்படும் இராமாயணம் மகாபாரதம் போன்ற வடமொழி இதிகாசங்கள் பாண்டியரைப் பற்றிக் கூறுகின்றன
மாட மதுரை மதுரை மூதூர் மணி மதுரை வானவர் உறையும் மதுரை மாண்புடை மரபின் மதுரை ஓங்கு சீர் மதுரை மண மதுரை எனப் பல்வேறு சொற்றொடர்களால் சிறப்பித்துக் கூறும் சிலப்பதிகாரம்
தமிழ் கெழு கூடல் எனப் புறநானூறும் பாடு தமிழ் வளர்த்த கூடல் என இன்னுமொரு தமிழ்ப் பாடலொன்றும் மதுரையின்மாண்பினை எடுத்துரைக்கும்
திருளையாடற்புராணம்  மதி தபழு சுதை யிலகு புதுமைதரு நிதிதிகழு மதில்தழுவு மதுரை நகர் என்றும் அலகில் வண்புகழுடைய மதுரை எனவும் நகர்கட் கெல்லாம் பயனா நகர் பஞ்சவந்தன் மதுரை நகர் என்றும் புகழும்
அத்துடன் அதன் தெருக்களெல்லாம் அம்மலரின் இதழ்களைப் போலவும் மன்னனின் அரன்மணை அம்மலரின் நடுவிலுள்ள பொகுட்டையும் நகரத் தமிழ் மாந்தர் அம்மலரின் தாதுக்களையும் அதனை பரிசில் பொருட்டு நாடிவரும் புலவர் பெருமக்கள் தாதுண்ண வரும் வண்டுகளையும் ஒத்து விளங்கியதாக மேற்படி பாடல் கூறும்
அதன்படி பண்டைய மதுரை மாநகர் இருந்த பகுதியில் முன்னர் கடம்ப வனத்துடன் கூடிய மணலூரென்னுமோரூர் இருந்ததாகவும் அதனைத் தலைநகராகக் கொண்டு குலசேகரப் பாண்டியனென்னும் மன்னன் ஆட்சிபுரிந்து வந்ததாகவும் அவன் கனவில் தோன்றிய சிவபெருமான் கடம்பவனத்தை அழித்து நகரமாக்கப் பணித்ததாகவும் அதன் பொருட்டு அம்மன்னன் அவ்வனத்திலுள்ள பொற்றாமரைக் குளத்தில் நீராடிப் பின்னர் காட்டை அழித்து நகரை உருவாக்கியதாகவும் அறிய முடிகிறது
நகரை உருவாக்கும் சமயம் சித்தர் வடிவில் வந்த சிவபெருமான் நகரமும் ஆலயமும் கோபுரமும் சிற்பநூல்களின் விதிப்படி சிவாகமங்களின் வழிப்படி அமைய வலியுறுத்தி மறைந்ததாகவும் அதன்படி மதில்கள் மண்டபங்கள் கோபுரங்கள் அகழிகள் ஆகியவற்றுடன் மீனாட்சி அம்மன ஆலயம் போன்றவை அமைக்கப்பட்டதாகவும் திருவிளையாடற் புராணம் கூறும்
இவ்விதமாக அமைக்கப்பட்ட நகரானது அரசவீதிகள் அந்தணர் வீதிகள் வணிகர் தெருக்கள்வேளாளர் தெருக்கள் கடைவீதிகள் பலர் கூடிபேச அம்பலங்கள் மாடமாளிகளைகளை உள்ளடக்க்கிய பெருந்தெருக்கள் ஆனை மற்றும் குதிரைக் கூடங்கள் தேர்ச்சாலைகள் கல்விக் கூடங்கள் பொய்கைகள் பூங்காக்களெல்லாம் கொண்டு விளங்கியதையும் நகரின் வடகிழக்குத் திசையில் மன்னனின் அரன்மணையையும் கொண்டு விளங்கியதையும் மேற்படி திருவிளையாடற்புராணத்திலிருந்து அறிந்து கொள்ளலாம்
நான்மாடக் கூடல் ஆலவாய் மற்றும் மதுரா நகரெனப் பல்வேறு பெயர்களில் மதுரை அழைக்கப்பட்டத்தற்குக் காரணங்களைத் திருவிளையாடற்புராணம் கூறும்
சிவனின் சடைமுடியிலுள்ள சந்திரக்கலையின் மதுரமயான அமுதம் நகரைத் தூய்மையாக்கியதால் அந்நகருக்கு மதுரா நகரென்னும் பெயர் ஏற்பட்டதாம்
இதுபோல் ஒருசமயம் வருணன மதுரா நகரை அழிக்கும் பொருட்டு ஏழு மேகங்களையும் நகரை நோக்கி ஏவி விட்டபோது பாண்டிய மன்னனின் வேண்டுகோளுக்கேற்ப சிவபெருமானால் அத்தாக்குதலையெதிர்த்து ஏவி விடப்பட்ட நான்கு மேகங்களும் நகரின் நான்கு எல்லைகளிலும் நான்கு மாடங்களாகி வருணனின் தாக்குதல்களை முறியடித்ததாகவும் அதனாலேயே நகர் நான்மாடக் கூடலென அழைக்கப்பட்டதாம்
அதற்காகச் சித்தராக அவன் முன்னால் தோன்றிய சிவபெருமான தன் கையிலிருந்த பாம்பினைப் பார்த்துப் பாண்டிய நாட்டின் எல்லையினையும் மதுரை நகரத்தையும் மன்னனுக்குக் காட்டுமாறும் பணித்தானாம்
சித்தரான சிவனும் அதற்கிசைய அந்தப் பாம்பானது கீழ்த்திசையிலிருந்து தன் வாலை நீட்டி நகரைச் சுற்றிச் சென்று வாலைத் தன் வாயில் வைத்து எல்லைகளை உணர்த்தியதாம்
தெற்கில் திருப்பரங்குன்றமும் வடக்கே இடபக் குன்றமும் மேற்கில் திருவேடகமும் கிழக்கில் திருப்பூவண நகரும் எல்லைகளாக அமையும் வண்ணம் மதிலின் வாயில்களை அமைத்தானாம்
இவை தவிர மதுரை மாநகர் பற்றிப் பல்வேறு தகவல்கள் சிலப்பதிகாரம் மதுரைக் காஞ்சி போன்ற இலக்கிய நூல்களில் மலிந்து காணப்படுகின்றன
புறஞ்சிறை மூதூர் புக்கனர் புரிந்து என் புறஞ்சேரி இறுத்த காதை  எனக் கவுந்தியடிகளுடன் கோவலனும் கண்ணகியும் மதுரையின் புறநகரைச் சென்றடைந்ததைச் சிலம்பு வருணிக்கும்
யானைகள் செல்வதற்காக புறநகருக்கும் அகநகருக்குமிடையில் நிலத்தின் கீழ் அமைந்திருந்த சுருங்கைப் பாதையினூடு கோவலன் நகரினுள் சென்றதைச் சிலம்பு பின்வருமாறு வருணிக்கும் சுருங்கை வீதி மருங்கிற் போகிக் ஊர் காண் காதை
மேற்படி சிலம்பின் ஊர்காண் காதை மதுரை மாநகரின் அகநகரில் காணப்பட்ட பல்வேறு வகையான வீதிகளைப் பற்றியும் செல்வர்கள் மற்றும் அரசர்களுக்குரிய வீதிகள் கணிகையர்கள் வாழும் வீதிகள் வேற்றரசுகளும் விரும்பும் செல்வச் சிறப்புடைய அங்காடி வீதிகள் இரத்தினக் கடைத்தெரு பொற்கடைத் தெரு துணிக்கடைத்தெருஅறுவை வீதி மிளகு மலிந்து கிடக்கும் கூல வீதி எனப் பல்வேறுபட்ட வீதிகளைப் பற்றியும் கூறும்
அத்துடன் அங்கு நூலோர் சிறப்பின் முகில்தோய் மாட மாடங்களுடன் கூடிய மாட மாளிகைள் இருந்ததையும் சுடுமண்ணினால் வேயாது பொற்றகடுகளால் வேயப்பட்ட சுடுமண் ஏறா வடுநீடுங்கு சிறப்பு மிக்க மனைகளில் கணிகையர் வாழ்ந்ததையும் மேற்படி ஊர் காண் காதையிலிருந்து அறிய முடிகிறது
இவ்விதமாக பால்வேறு தெரிந்த நால்வேறு தெருவும் அந்தியும் முச்சந்தி சதுக்கமும் நாற்சந்தி ஆவண வீதியும் கடைத்தெரு மன்றமும் கவலையும் பல தெருக்கள் ஓரிடத்தில் பிரியுமிடம் மறுகும் தெரு எனப் பல்வேறு வகையான தெருக்களில் கோவலன் அலைந்து திரிந்ததாகக் கூறும் ஊர் காண் காதையிலிருந்து அகநகரில் காணப்பட்ட பல்வேறு வகையான தெருக்களைப் பற்றிய தகவல்களைப் பெற முடிகிறது
இவ்விதமாக விளங்கிய மதுரை நகரின் அகநகரில் காணப்பட்ட அகலத் தெருக்கள் பற்றியும் தேரணி வீதிகள் பற்றியும் தோரண வாயில்கள் பற்றியுயும் திருவிளையாடற் புராணத்தின் திருநகரச் சிறப்புப் பகுதியில் விபரிக்கப்பட்டுள்ளது
மதில்மேல் பெரிய மலைமுகடுகள் போல் பொறிகளுடன் விளங்கிய மாடங்களிருந்ததையும் கோட்டை வாயில் வையை ஆற்றையொத்து உயிரோட்டமுடன் விளங்கியதையும் அது பின்வருமாறு விபரிக்கும் மேலும் மதுரை நகரின் தெருக்களில் காணப்பட்ட வீடுகள் தென்றல புகுந்து செல்லும் சாளரங்களையுள்ளடக்கி இருந்ததையும் அது வகைபெற எழுந்து வான மூழ்கிச் செல்காற் றிசைக்கும் பல்புழை நல்லில் யாறு கிடந்தன்ன அகல்நெடுந் தெரு என்கிறது
சோழநாட்டின் காவிரியாறு கடலிலுடன் கலக்கின்ற புகார்முகத்தில் இருந்த காரணத்தினால் புகார் என்றும் பூம்புகார் என்று அழைக்கப்பட்ட இந்நகர் அக்காலகட்டத்தில் உள்ளூர் மற்றும் சர்வதேச வணிகத்திற்கும் பெயர்போன் துறைமுகநகர்
அக்காலகட்டத்தில் கிபிஆம் நூற்றாண்டளவில் வணிகர்கள் உரோமாபுரியிலிருந்தும் யவனர்கள் சாவகத்திலிருந்தும் இன்றைய இந்தோனேசியா வட இந்தியாவிலிருந்தும் ஈழத்திலிருந்தும் இங்கு வந்து வணிகம் செய்தார்கள்
சோழ வணிகர்கள் இங்கிருந்து சாவகம் காழகம் இன்றைய பர்மா ஈழம் போன்ற நாடுகளுக்கு இத்துறைமுகத்திலிருந்து புறப்பட்டு வாணிகம் செய்தார்கள்
கமரா என்று பெரிளுஸ் என்னும் கிரேக்க நூல் கூறுவது காவிரிப்பூம்பட்டினத்தின் சுருக்கமென்றும் கிரேக்க தாலமி குறிப்பிடும் சபரிஸ் என்பது காவியின் திரிபென்றும் மேலும் மயிலை சீனிவேங்கடசாமி கருதுவார்
மேலும் வேற்று நாடுகளிலிருந்தெல்லாம் மக்கள் புலபெயர்ந்து வந்து இப்புகார் நகரில் வாழ்ந்ததை சிலம்பின் கடல் ஆடும் காதையில் வரும் கலந்தரு திருவின் புலம்பெயர் மாக்கள் என்னும் வரிகளும் மற்றும் இந்திரவிழவு ஊர் எடுத்த காதையில் வரும் கலம்தரு திருவின் புலம்பெயர் மாக்கள் கலந்துஇருந்து உறையும் இலங்குநீர் வரைப்பும் புலப்படுத்துகின்றன
பட்டினப்பாலையும் மேற்படி புலம்பெயர்ந்து வந்து புகாரில் வாழ்ந்த மக்கள் பற்றி மொழிபல பெருகிய பழிதீர் தேஎத்துப் புலம்பெயர் மாக்கள் கலந்தினி துறையும்முட்டாச் சிறப்பிற் பட்டினம் பட்டினப்பாலை  எனக் கூறும்
சீததலைச் சாத்தனாரின் மணிமேகலையும் தன்பங்கிற்கு இம்மக்கள் பற்றிக் குறிப்பிடுகையில் பரந்தொருங் கீண்டிய பாடை மாக்கள் என்று கூறும்
கடியலூர் உருத்திரங்கண்ணனாரின் பட்டினப்பாலையிலும் இளங்கோவின் சிலப்பதிகாரத்திலும் மேலும் பல புறநானூற்றுச் செய்யுள்களிலும் புகார் பட்டினம் பற்றிய செய்திகள் மலிந்து கிடக்கின்றன
உதாரணமாக சிலப்பதிகாரத்தின் இந்திரவிழவு எடுத்த காதை கடல் ஆடு காதை போன்ற பகுதிகளில் புகார் பற்றியும் அந்நகர அமைப்பு பற்றியும் அங்கு வாழ்ந்த மக்கள் பற்றியும் தகவல்கள் மலிந்து காணப்படுகின்றன
இத்துறைமுகத்திற்கு வந்து குவிந்த பொருட்கள் பற்றிப் பட்டினப்பாலை பின்வருமாறு கூறும் மேற்படி செய்யுள் வரிகளில் பல உண்மைகள் தெரிய வருகின்றன
காலின் வந்த கருங்குறி மூடை என்பது பருவக் காற்றின் உதவியினால் வந்த கப்பல்களில் கரிய மிளகு மூட்டைகள் கொண்டுவரப்பட்டன என்பதைக் குறிக்கும்
வடமலைப் பிறந்த பொன்னும் மணியும் என்னும் வரிகள் இமயமலைப் புறத்தில் கிடைத்த பொன்னும் மணியும் கங்கையாற்றின் முகத்துவாரத்தின் வழியாகக் கடல்மூலம் வந்ததையும் மேற்குத் தொடர்ச்சி மலைப்பக்கத்திலிருந்து சந்தனமும் குடமலைப் பிறந்த ஆரமும் அகிலும் அகிலும் தென்னாடான பாண்டிநாட்டுக் கடல்களிலிருந்து முத்துக்களும் தென்கடல் முத்து கிழக்குக் கடல் வழியாக சாவகத்திலிருந்து பவழமும் குணகடல் துகிர் கங்கைக்கரை ஊர்களிலிருந்து உள்ளூரிலிருந்து மற்றும் வெளியூர்களான ஈழம் காழகம் ஆகியவற்றிலிருந்து பல்வேறு பொருட்களும் கங்கை வாரியும் காவிரிப் பயனும்  ஈழத் துணவும் காழகத் தாக்கமும் இவ்விதம் உள்ளூர் மற்றும் சர்வதேச வர்த்தகம் சிறந்து விளங்கும் நகராகப் புகார் விளங்கியதை அறிய முடிகிறது
ஆனைப்பந்தியில் நிற்கும் ஆனைகள் அசைவதைப்போல் இத்துறைமுகத்தில் வந்து தங்கிய பாய்மரக் கப்பல்கள் கொடிகளுடன் அசைந்தனவாமெனப் பட்டினப்பாலை மேலும் கூறும் உறையூர் முதுகண்ணனின் சோழன் நலங்கிள்ளியைப் புகழ்ந்து பாடும் புறநானூற்றுச் செய்யுளில் வரும் கூம்பொடு மீப்பாய் கலையாது மிசைப்பரந் தோண்டாது புகாஅர்ப் புகுந்த பெருங்கலம் வரிகள் ஆழமாகவும் கலமாகவும் பல கப்பல்கள் தங்குவதற்கேற்ற வகையில் அமைந்திருந்த புகார் பற்றிக் கூறும்
சிலப்பதிகாரத்தின் இந்திரவிழவு எடுத்த காதையில் ஆசிரியர் இளங்கோ புகார் நகர் மருவூர்ப் பாக்கம் பட்டினப்பாக்கம் நாளங்காடி என மூன்று முக்கிய பகுதிகளாக விளங்கியதையும் அப்பகுதியில் காணப்பட்ட மக்களின் தொழில்கள வீதிப்பெயர்கள் பற்றியெல்லாம் விரிவாகவே எடுத்துரைப்பார்
புகாரின் மருவூர்ப்பாக்கத்தைப் பற்றிக் கூறும் சிலம்பு அங்கு காணப்பட்ட மாளிகைகள் பற்றி யவனர்களின் இருப்பிடங்கள் பற்றி வணிகத்தின் பொருட்டுப் பல்வேறு நாடுகளிலிருந்து புலம்பெயர்ந்து வந்து வாழும் மக்களின் குடியிருப்புகள் பற்றி விற்பதற்காக அங்கே குவிந்து கிடக்கும் பொருட்கள் பற்றி பல்வேறு தொழிலாளர்கள் சிறு விற்பனையாளர்கள் செய்யும் தொழில்கள் விற்கும் பொருட்கள் மற்றும் அவர்கள் வாழும் வீதிகள் பற்றி இசைக்கலைஞர்கள் பற்றி அவர்தம் இருப்பிடங்கள் பற்றியெல்லாம் விரிவான தகவல்களைச் சிலம்பு தரும் மேற்படி பட்டினப்பாக்கம் நாளங்காடிக்கு மேற்கே அமைந்திருந்தது
அரசனின் அரண்மனை அரச வீதிகள் தேரோடும் வீதிகள் செல்வம்மிக்க வணிகர்களின் மாட மாளிகைகள் அவர்க்குரிய பெருந்தெருக்கள் அந்தணர்கள் வாழும் மனைகள் அமைந்த தெருக்கள் உழவர் மருத்துவர் காலக் கணிதர் தம் தொழிலுக்கேற்ப வாழும் தெருக்கள் முத்துக் கோப்பவர் போன்றோர் மன்னர் முன் நின்று வணங்கும் சூதர்கள் இருந்து வணங்கும் மரகதர் நாழிகை கூறும் நாழிகைக் கணக்கர் கணிகையர் குற்றேவல் செய்யும் ஏவல் மகளிர் புகழ்பாடும் வைதாளிகர் தோல் துளை உருக்குக் கருவிகள் வாசிப்போர் குதிரைப்பாகர் யானைப்பாகர் போன்ற பலவேறு மக்கள் வாழுந்தெருக்களை உள்ளடக்கி விளங்கியது பட்டினப்பாக்கம்
இவ்விரு பகுதிகளையும் இரு பெரு வேந்தர்களின் போர்முனைகளாக விபரிக்கும் இளங்கோ இவ்விரு பகுதிகளுக்கும் கடைத்தெருவான நாளங்காடியினை மேற்படி போர்முனைகளுக்கிடையிலுள்ள இடைநிலமாக விபரிப்பார்
அத்துடன் சித்திரா பெளர்ணமியில் மன்னனின் நல்வாழ்வுக்காக அங்கிருந்த காவற்பூதத்திற்குப் மறக்குடி மகளிர் பலிகொடுத்ததையும் எடுத்துரைப்பார் மேலும் மருவூர்ப்பாக்கத்தின் சுற்றுப்புறங்களிலும் பட்டினப்பாக்கத்தின் அயலிலும் வீரம் மிக்க மறவர்கள் படைக்கலங்களுடன் விளங்கியதை மருவூர் மருங்கின் மறம்கொள் வீரரும் பட்டின மருங்கின் படைகெழு மாக்களும் இந்திரவிழவு ஊர் எடுத்த காதை
இது தவிர நாட்டில் சட்டம் மற்றும் ஒழுங்கு நிலைநாட்டுப் பொருட்டு ஐவகையான மன்றங்களும் வெள்ளிடை மன்றம் இலஞ்சி மன்றம் பூத சதுக்கம் நெடுங்கல் நின்ற மன்றம் பாவை மன்றம் பட்டினப்பாக்கத்தில் இருந்ததையும் சிலம்பு விபரிக்கும்
மேலும் காவிரிப்பூம்பட்டினத்தில் மலர்வனம் உய்யாவனம் சம்பாதி வனம் சுவேர வனம் மற்றும் உவ வனம் ஆகிய ஐவகை வனங்களும் இருந்ததாக மணிமேகலை கூறும்
அத்துடன் நகரில் சிவன் திருமால் பலராமன் இந்திரன் முருகன் சூரியன் சந்திரன்அருக தேவன் ஆகியோருக்குக் கோட்டங்கள் கோயில்கள் அமைந்திருந்ததை சிலம்பு பின்வருமாறு கூறும் இதுதவிர நகரில் ஏழு புத்த விகாரங்களுமிருந்ததை மணிமேகலை சிலப்பதிகாரம் ஆகியன கூறும் சிலம்பு நாடு காண் காதை  இந்திர விகாரம் ஏழுடன் போகி மணிமேகலை இந்திர விகாரம் என எழில் பெற்று
ஸ்தபதி வைகணபதியின் நகரமைப்புக் கலை ஆய்வுக் கட்டுரையினை ஆதாரமாக வைத்து நாபார்த்தசாரதி தனது பழந்தமிழர் கட்டடக்கலையும் நகரமைப்பும் நூலில் பின்வருமாறு குறிப்பிடுவார் மயமதம் கூறும் நகரமைப்புக் கலை இலக்கணப்படி மொத்தச் சுற்றளவில் இல் ஒரு பாகம் குடும்ப பூமி என்ற பெயரில் குடியிருப்புக்களுக்கும் பிற பகுதிகள் தோட்டங்கள் நீர் நிலைகள் இளமரக்காக்கள் ஆகியவற்றுக்கும் ஒதுக்கப்பட வேண்டும் என்றும் கூறப்பட்டுள்ளது
இவ்விதமாகப் புகழ்பெற்று விளங்கிய வாணிக நகரான பூம்புகார் கிபிஇரண்டாம் நூற்றாண்டின் பிற்பகுதியில் புயல் காற்றடித்து வெள்ளப் பெருக்கெடுத்து நீரில் மூழ்கி விட்டதை மணிமேகலை குறிப்பிடுமெனச் சுட்டிக் காட்டும் மயிலை சீனி
கிபிஆம் நூற்றாண்டில் இருந்த பட்டினத்து அடிகள் காவிரிப் பூம்பட்டினத்தில் வாழ்ந்தவர் பிறகு இப்பெரிய பேர்போன் பட்டினம் சிறப்புக் குன்றி சிறிது சிறிதாகப் பெருமை குறைந்து இப்போது குக்கிராமமாக இருக்கிறது என்பார் பழங்காலத் தமிழர் வணிகம் பக்கம்
இது தவிர பொருநைக் நதிகரையில் அமைந்திருந்த கொற்கை தாமிரபரணிக் கரையில் அமைந்திருந்த காயல் மற்றும் மாமல்லபுரம் ஆகிய துறைமுக நகரங்களெல்லாம் காலப்போக்கில் மண் தூர்ந்து ஈழத்தின் மாந்தையைப் போல் தம் முக்கியத்துவத்தை இழந்தன
காவிரிப் பூம்பட்டினம் எவ்விதம் பட்டினப்பாக்கம் மருவூர்ப்பாக்கம் என விளங்கியதோ அவ்விதமே மருங்கூர் நகரும் ஊணூர் மருங்கூர் பட்டினமெனப் பிரிவுகளுடன் விளங்கியதைச் சுட்டிக் காட்டுவார் மயிலை சீனிவேங்கடசாமி
மருங்கூர்ப் பட்டினம் தோட்டங்களையும் காயல்களையும் உப்பங்கழிகளையும் செல்வம் கொழிக்கும் கடைத்தெருக்களையும் கொண்டு விளங்கியதை பாண்டி நாட்டுப் புலவரான நக்கீரர் விழுநிதி துஞ்சும் நீறுபெறு திருநகர் இருங்கழிப் படப்பை மருங்கூர்ப் பட்டினத்து எல்லுமிழ் ஆணவம் அகம்  என்று குறிப்பிடுவார்
ஊணூரைச் சூழ்ந்து வயல்கள் இருந்ததை முழங்கு கடல் ஓதம் காலைச் சொட்கும் நெல்லின் ஊணூர் என்று மருதன் இளநாகனார் குறிப்பிடுவதைச் சுட்டிக் காட்டுவார் மயிலையார் மேற்படி கட்டுரையில்
மேலும் மதுரைக் காஞ்சி குறிப்பிடும் நெல்லூர் அல்லது சாலியூர் மருங்கூரும் ஊணூரும் சேர்ந்த ஊரையே குறிக்குமென்றும் கூறுவார் மயிலையார் மேற்படி கட்டுரையில்
அத்துடன் தாலமி குறிப்பிடும் சாலூர் என்பது இந்தச் சாலியூரேயென்றும் அவர் குறிப்பிடுவார் மயிலை சீனிவேங்கடசாமி பழங்காலத் தமிழர் வணிகம் பக்கம்
இதுவரை நல்லூர் இராஜதானி பற்றிய வரலாற்றுத் தகவல்களையும் பண்டைய இந்துக்களின் கட்டடக்கலை நகர அமைப்புப் பற்றிய தகவல்களையும் பார்த்தோம்
பெளத்தர்களின் பழம்பெரும் நகர்களிலொன்றான அநுராதபுரம் தொடக்கம் பண்டைய நகரங்கள் பலவற்றில் சந்தையானது நகரின் இரு பிரதான வீதிகள் சந்திக்கும் பகுதிகளில் அமைந்திருந்ததை அறியக் கூடியதாகவுள்ளது
இந்த என் முடிவுக்கு மேலும் வலுவூட்டும் வகையில் இச்சந்தைப் பகுதியை மையமாக வைத்துப் பார்க்கையில் நகரில் காணப்படும் ஒழுங்கு இருக்கிறது
இதற்காதாரமாகப் பின்வருவனற்றைக் கூறலாம் இராஜதானிக்கு மேற்கு வடக்கு வாசல்களிருந்ததை வரலாற்று நூல்கள் குறிப்புகள் புலப்படுத்துகின்றன
தமிழகத்தில் தலைமறைவாகவிருந்துவிட்டு மீண்டும் படையெடுத்து வந்த கனகசூரிய சிங்கையாரியனைப் பற்றி யாழ்ப்பாண வைபவமாலை பின்வருமாறு கூறும் கனகசூரிய சிங்கையாரியன் மதுரையிற் சேர்ந்த பொழுது பாண்டிநாட்டைப் பகுதியாய் ஆண்ட சிற்றரசர் பலரும் சேனைகளையும் ஆயுதங்களையும் கொடுத்துவிட அவன் சகல ஆயுதங்களுடனேயே யாழ்ப்பாணம் வந்து சேர்ந்து மேற்கு வாசல் வழியாக நுழைந்தான் வைபவமாலை பக்கம் இங்கு குறிப்பிடப்பட்டுள்ள மேற்கு வாசலென்பது நல்லூர்க் கோட்டையின் மேற்கு வாசலே என்பது வெள்ளிடமலை
இவையெல்லாம் நல்லூர் இராஜதானியின் மேற்கு வாசல் பற்றியும் அவ்வாசல் வீரமாகாளியம்மன் ஆலயத்திற்கண்மையில் இருந்துள்ளது பற்றியும் அதற்கண்மையில் நடைபெற்ற யுத்தங்கள் பற்றியும் விபரிக்கின்றன
அதே சமயம் இம்மேற்கு வாசலுக்கு அண்மையில் ஆனைப்பந்தி என்னுமிடம் காணப்படுவது அங்கு தமிழரசரின் ஆனைப்படைகளின் தங்கிமிடமொன்று இருந்ததை உணர்த்துவதாகவுள்ளது
இதுபோல் நல்லூர்க் கோட்டைக்கு வடக்கு வாயிலொன்று இருந்த விபரமும் அதற்குப் பாதுகாப்பாகச் சிவாலயமொன்று இருந்த விபரமும் வைபவமாலயில் வரும் சுபதிட்ட முனிவர் கதையில் கூறப்பட்டுள்ளன அவ்வாலயங்களில் வடமதில் வாயில் காப்பாக நின்ற சிவாலயம் ஒன்று மாத்திரமே சிவகடாட்சம் பெற்ற ஒருவனால் முதன் முதல் நிறைவேறும் வைபவமாலை பக்கம்
மேலும் நகரின் கிழக்குப் பகுதியில் காணப்படும் காணிப்பெயர்களான கோட்டைவாசல் கோட்டையடி என்பவை அப்பகுதியில் கிழக்கு வாசல் இருந்திருக்கலாம் என்பதை உணர்த்தின
மேற்கு வாசலுக்குப் பாதுகாப்பாக வீரமாகாளியம்மன் கோயிலும் வடக்கு வாசலுக்குப் பாதுகாப்பாகச் சட்டநாதர் ஆலயமும் இருந்ததை வரலாற்று நூல்கள் குறிப்பிடுவதால் கிழக்கு வாசலுக்குப் பாதுகாப்பாக வெயிலுகந்த பிள்ளையார் ஆலயமிருந்திருக்க வேண்டுமென்ற முடிவுக்கு வந்தேன்
மேற்படி கோட்டை வாசல் கோட்டையடி ஆகிய காணிப்பெயர்களும் வெயிலுகந்த பிள்ளையார் ஆலயத்திற்கண்மையிலிருப்பதும் அதனையே உறுதி செய்கின்றன
நகரின் நான்கு திக்குகளிலும் பாதுகாப்பாக நான்கு ஆலயங்களான வீரமாகாளியம்மன் கோயில் சட்டநாதர் கோயில் வெயிலுகந்த பிள்ளையார் கோயில் மற்றும் கைலாசநாதர் ஆலயமாகியவற்றைச் சிங்கைப் பரராசேகரன் அமைத்திருந்தான் என்பது வரலாற்று நூல்கள் தகவலகாகவுள்ளது
இதன்படி நல்லூர் இராஜதானியின் தெற்கு வாசலும் அதற்குப் பாதுகாப்பாகக் கைலாயநாதர் கோயிலும் இருந்திருக்க வேண்டுமென்ற முடிவுக்கு வந்தேன்
இவ்விதமாக முடிவெடுத்த பின்னர் இராஜதானியானது நான்கு வாசல்களைக் கொண்டிருந்ததனால் நகரானது நான்கு வாசல்களையும் இணைக்கும் வடக்கு தெற்கு மற்றும் கிழக்கு மேற்கு என்று இரு பிரதான வீதிகளால் பிரிகப்பட்டிருக்க வேண்டுமென்று முடிவு செய்தேன்
இவ்விதமாக நகரானது இருபெரும் பிரதான வீதிகளால் பிரிக்கப்பட்டிருந்தது என்ற முடிவுக்கு வந்தபின்னர் சந்தையானது இவ்விரு பிரதான் வீதிகள் சந்திக்குமிடத்தில் அமைந்திருந்தது என்ற முடிவுக்கு வருவது எளிதாயிற்று
நகரமானது நான்கு வாசல்களையும் இரு பிரதான வீதிகளையும் நான்கு வாசல்களுக்குப் பாதுகாப்பாக நான்கு ஆலயங்களையும் கொண்டதாக அமைந்திருந்தது என்ற முடிவுக்கு வந்ததும் மேலும் சில பிரச்சினைகள் தோன்றின
இவ்விதம் முத்திரைச் சந்தையே நகரின் மையத்திலிருந்ததென்ற முடிவுக்கு வந்ததும் இப்பகுதியிலிருந்து வெயிலுகந்த பிள்ளையார் ஆலயம் கிழக்கிலும் சட்டநாதர் ஆலயம் மேற்கிலும் அமைந்திருந்ததும் இவற்றின் தூரங்கள் முத்திரைச்சந்தையிலிருந்து அண்ணளவாகச் சமமான தூரத்திலிருந்ததும் அவதானிக்கப்பட்டது